EkBass/fiwiki-20250220-pages-articles huggingface dataset:
Syntaksiohjattu kääntäminen

Tietokoneohjelmoinnissa syntaksiohjattu kääntäminen (syntax-directed translation) tarkoittaa määritelmää, jolla lähdekoodi käännetään kieliopin mukaisiksi produktioiksi ja kuinka produktioihin liitetään semanttiset toiminnot. Syntaksiohjatussa kääntämisessä semanttisten toimintojen liittäminen produktioihin jaetaan kahteen esitystapaan: syntax-directed definition ja translation scheme. Ensimmäisessä esitystavassa on korkeampi abstraktiotaso, kun taas jälkimmäisessä paljastetaan enemmän toteutusta. Toiminnallisesti kummassakin esitystavassa jäsennetään ensin lähdekoodista analysoidut tokenit jäsennyspuuksi, jonka jälkeen puu läpikäydään ja evaluoidaan tarpeen mukaan solmujen semanttiset toiminnot. Semanttiset toiminnot voivat olla esimerkiksi koodin generointia, tiedon tallentamista symbolitauluun tai virheilmoitusten esittämistä. == Katso myös == * Attribuuttikielioppi ==Lähteet== Luokka:Lauseoppi Luokka:Formaalit kielet
George Arthur Sheltz

George Arthur Sheltz (20. huhtikuuta 1946 Houston, Texas – 21. joulukuuta 2021Catholic-Hierarchy.org: Bishop George Arthur Sheltz) oli yhdysvaltalainen roomalaiskatolinen piispa. Hänet vihki papiksi Galveston-Houstonin hiippakuntaan John Louis Morkovsky 15. toukokuuta 1971. Myöhemmin Galveston- Houston korotettiin arkkihiippakunnaksi, ja Sheltz sai 21. helmikuuta 2012 nimityksen arkkihiippakunnan vihkipiispaksi sekä Hirinan titulaaripiispaksi. Piispaksi konsekroinnin suoritti 2. toukokuuta Daniel Nicholas DiNardo, jota avustivat Joseph Anthony Fiorenza ja Vincent Michael Rizzotto. Sheltz syntyi George ja Margaret Sheltzille, ja hän oli kolmesta lapsesta ikäjärjestyksessä keskimmäinen. Hän varttui Houstonissa. Hänen isänsä oli diakoni, ja hänen Anton-veljensä sai pappisvihkimyksen 1976. Hänen setänsä/enonsa, monsignor Anton Frank oli ollut vuonna 1933 ensimmäinen hiippakuntaan papiksi vihitty syntyperäinen houstonilainen.The Archdiocese of Galveston-Houston: Auxiliary Bishop Sheltz Sheltz valmistui Pyhän Tuomaksen yliopistosta Bachelor of Arts -arvolla filosofiassa ja Pyhän Marian seminaarista maisterinarvolla teologiassa. Hän sai vuonna 2000 monsignor-arvonimen. == Lähteet == Luokka:Yhdysvaltalaiset katoliset piispat Luokka:Vuonna 1946 syntyneet Luokka:Vuonna 2021 kuolleet
Herman Zetterberg

Herman Zetterberg (1904–1963) oli ruotsalainen juristi ja poliitikko. Hän oli lainvalmistelukunnan jäsen, oikeusministerinä hän oli 1945–1957 ja sen jälkeen Svean hovioikeuden presidentti kuolemaansa saakka. Hänellä oli merkittävä osuus 1940–1950-luvulla Ruotsissa tehdyissä lainsäädäntöuudistuksissa, ja hän vaikutti merkittävällä tavalla myös Pohjoismaiden neuvoston perustamiseen.Otavan Iso tietosanakirja, Otava 1967, osa 10, palsta 502 ==Lähteet== Luokka:Ruotsalaiset juristit Luokka:Ruotsalaiset poliitikot Luokka:Ruotsin oikeusministerit Luokka:Ruotsin hovioikeuksien presidentit Luokka:Vuonna 1904 syntyneet Luokka:Vuonna 1963 kuolleet
Marco Aurélio Gubiotti

Marco Aurélio Gubiotti (s. 21. lokakuuta 1963 Ouro Fino) on brasilialainen roomalaiskatolinen piispa. Hänet vihittiin papiksi Pouso Alegren arkkihiippakuntaan 14. joulukuuta 1989 ja nimitettiin Itabira-Fabricianon hiippakunnan johtoon 21. helmikuuta 2013. Piispaksi vihkiminen seurasi 26. toukokuuta. Pääkonsekraattorina toimi José Francisco Rezende Dias, jota avustivat Ricardo Pedro Chaves Pinto Filho ja Darci José Nicioli.Catholic- Hierarchy.org: Bishop Marco Aurélio Gubiotti == Lähteet == Luokka:Brasilialaiset papit Luokka:Katoliset piispat Luokka:Vuonna 1963 syntyneet Luokka:Elävät henkilöt
William Michael Mulvey

William Michael Mulvey (s. 23. elokuuta 1949 Houston, Texas) on yhdysvaltalainen roomalaiskatolinen piispa. Hänet vihki papiksi Austinin hiippakuntaan 29. kesäkuuta 1975 paavi Paavali VI. Hänet nimitettiin Corpus Christin hiippakunnan johtoon 18. tammikuuta 2010, ja piispaksi vihkiminen seurasi 25. maaliskuuta. Pääkonsekraattorina toimi Daniel Nicholas DiNardo, jota avustivat Edmond Carmody ja Gregory Michael Aymond.Catholic- Hierarchy.org: Bishop William Michael Mulvey == Lähteet == Luokka:Yhdysvaltalaiset katoliset piispat Luokka:Vuonna 1949 syntyneet Luokka:Elävät henkilöt
Joseph Edward Strickland

Joseph Edward Strickland (s. 31. lokakuuta 1958 Fredericksburg) on yhdysvaltalainen entinen roomalaiskatolinen piispa. Hänet vihki Dallasin hiippakuntaan diakoniksi Michael Jarboe Sheehan 8. joulukuuta 1984 ja papiksi Thomas Ambrose Tschoepe 1. kesäkuuta 1985. Strickland inkardinoitiin Tylerin hiippakuntaan 24. helmikuuta 1987 ja nimitettiin sen johtoon 29. syyskuuta 2012. Piispaksi konsekroinnin suoritti 28. marraskuuta Daniel Nicholas DiNardo, jota avustivat Alvaro Corrada del Rio ja Michael Jarboe Sheehan.Catholic-Hierarchy.org: Bishop Joseph Edward Strickland Paavi Franciscus erotti Stricklandin virasta 11. marraskuuta 2023 pyydettyään tätä eroamaan tuloksetta. Strickland oli piispana konservatiivi ja kritisoi usein paavin tekemiä uudistuksia. == Lähteet == == Aiheesta muualla == * Piispan henkilökohtaiset sivut Luokka:Yhdysvaltalaiset katoliset piispat Luokka:Vuonna 1958 syntyneet Luokka:Elävät henkilöt
Hard as a Rock

"Hard as a Rock" on australialaisen hard rock -yhtye AC/DC:n kappale. Se on ensimmäisen kappale albumilla Ballbreaker, ja singlenä se julkaistiin vuonna 1995. Se on myös mukana vuonna 2012 julkaistussa elokuvassa Battleship. Single julkaistiin CD:nä sekä rajoitettuna vinyylipainoksena. ==Kappaleet== ;CD single # # ;7" single # # == Kokoonpano == * Brian Johnson – laulu * Angus Young – soolokitara * Malcolm Young – kitara, taustalaulu * Cliff Williams – basso, taustalaulu * Phil Rudd – rummut, lyömäsoittimet == Lähteet == Luokka:Vuoden 1995 kappaleet Luokka:AC/DC:n kappaleet Luokka:Suomen singlelistan ykköset
Operaatio München

Operaatio München () oli toisessa maailmansodassa Romanian kuningaskunnan asevoimien koodinimi Bessarabian ja Bukovinan valtaamiseksi. Operaatio alkoi 2. heinäkuuta 1941 romanialais-saksalaisten joukkojen ylittäessä Prut-joen ja vapauttaessa Bessarabian ja Bukovinan puna-armeijan hallinnasta 24. heinäkuuta mennessä. Operaatioon ottivat osaa Romanian 3. ja 4. armeija sekä Saksan 11. armeija. Myöhemmin taisteluihin liittyivät vielä Unkarin nopea armeijakunta sekä Saksan 17. armeija. == Sotatoimet == Romanian kuninkaallinen armeija aloitti etenemisen 2. heinäkuuta. Pohjoisessa Romanian 3. armeijan tehtävänä oli vapauttaa Bukovina. Keskellä ja etelässä Romanian 4. armeijan ja Saksan 11. armeijan, johon kuuluivat Romanian 1. panssaridivisioona sekä 6., 8., 13., 14. ja 5. jalkaväkidivisioonat, tehtävänä oli vapauttaa Bessarabia. === Bukovina === Romanian 3. armeijan vuoristoarmeijakunta hyökkäsi Siretin varrella olevaan Storojinetin kaupunkiin. Vuoristoarmeijakunnan 1. ja 4. vuoristoprikaati vastasivat hyökkäyksestä. Toinen samanniminen operaatio pantiin täytäntöön Liettuassa maaliskuussa 1942 onnistuneesti. == Aiheesta muualla == *Worldwar2.ro Luokka:Operaatio Barbarossa Luokka:Toisen maailmansodan sotilasoperaatiot Luokka:Romanian taistelut
Vrysoúles

Vrysoúles (, myös Vrysoúlles, Βρυσούλλες) on kylä Famagustan alueella Kyproksen tasavallassa Kyproksen saarella. Se kuuluu Acherítoun kyläyhdyskuntaan ja sijaitsee noin 10 kilometriä Paralímnista luoteeseen. Kyproksen tasavallan ja Pohjois-Kyproksen turkkilaisen tasavallan erottava demarkaatiolinja kulkee Vrysoúlesin pohjoispuolelta. Vrysoúles sijaitsee noin 1,5 kilometrin päässä Ison-Britannian Ágios Nikólaoksen (Ayios Nikolaos) sotilastukikohdasta, joka on osa Dekéleian (Dhekelia) tukikohtaa. == Lähteet == Luokka:Famagustan alueen asutut paikat Luokka:Kyproksen kylät
Henrik Johan Wilhelm Zilliacus

Henrik Johan Wilhelm Zilliacus (18. kesäkuuta 1857 Helsinki – 10. heinäkuuta 1919 Helsinki) oli suomalainen lääkäri, sairaalanjohtaja ja sortokausien ajan aktivisti. Tohtori H. J. W. Zilliacus, Uuden Suomen Iltalehti 12.07.1919, nro 155, s. 3, Kansalliskirjaston digitaaliset aineistot Zilliacuksen vanhemmat olivat senaattori Henrik Wilhelm Johan Zilliacus ja Ida Charlotta Söderhjelm. Hän pääsi ylioppilaaksi 1874 Helsingin ruotsalaisesta normaalilyseosta ja valmistui Helsingin yliopistosta filosofian kandidaatiksi 1878, filosofian maisteriksi 1882, lääketieteen kandidaatiksi 1880, lääketieteen lisensiaatiksi 1885 ja lääketieteen tohtoriksi 1907. Hän erikoistui ensimmäisenä Suomessa nenä-, kurkku- ja korvatauteihin. Zilliacus oli Helsingin yliopiston korva-, nenä- ja kurkkutautiopin dosentti vuodesta 1907 ja oli alan suomalaisia uranuurtajia sekä tieteelliseltä että käytännölliseltä kannalta. Hän oli perustamassa Eiran yksityissairaalaa ja toimi sen johtajana vuoteen 1917. Hän oli porvarissäädyssä Helsingin edustaja valtiopäivillä 1905–1906. Zilliacus oli myös Helsingin kaupunginvaltuuston jäsen vuodesta 1910. Routavuosien aikaan hän oli kagaalin johtokunnassa ja kuului passiivisen vastarinnan johtajiin. Hän oli mukana jääkäriliikkeen toiminnassa jo syksystä 1914 alkaen ja tuki jääkäriliikettä rahoittamalla sitä. Zilliacus vastasi myös itsenäisyysliikkeen raha-asioiden hoitamisesta.Otavan Iso tietosanakirja, osa 10, palsta 510. Otava 1967. Zilliacus oli naimisissa vuodesta 1889 Gertrud Charlotta Lönnbladin kanssa. Heidän poikiaan olivat kamreeri Henrik Fabian Zilliacus (s. 1891) ja jääkärieversti, Sotakorkeakoulun johtaja sekä suojeluskuntain ylipäällikkö Per Zilliacus. Vem och vad? Biografisk handbok 1967 : Henrik Fabian Zilliacus Henrik Johan Wilhelm Zilliacuksen veli oli sortovuosien aktivistijohtaja Konni Zilliacus. ==Lähteet== Luokka:Suomalaiset lääkärit Luokka:Suomen suuriruhtinaskunnan porvarissäädyn valtiopäivämiehet Luokka:Helsingin kaupunginvaltuutetut Luokka:Jääkäriaktivismi Luokka:Vuonna 1857 syntyneet Luokka:Vuonna 1919 kuolleet
Henrik Zilliacus

Henrik Zilliacus tarkoittaa seuraavia henkilöitä: *Johan Henrik Zilliacus (1908–1992), antiikintutkija (filologi) *Henrik Johan Wilhelm Zilliacus (1857–1919), lääkäri, sairaalanjohtaja, aktivisti *Henrik Wilhelm Johan Zilliacus (1823–1887), Helsingin pormestari, senaattori, porvarissäädyn puhemies
Tähystäjäneito

Tähystäjäneito on Anneli Kannon ja Terhi Rannelan fantasiaromaani vuodelta 2011, Kuparisarja-trilogian ensimmäinen osa. == Juoni == Sarmatian tähystäjäneidoksi valittu Amaya lähtee Khalkoksen saarelle, tehtävänään osallistua kuninkaallisiin hautajaisiin. Amaya tutustuu Khalkokseen oppaanaan Miroslav, töykeä neujonantaja korkeasta hovista. Amaya saa selville että hänen sijaisäidillään, Sarmatian hallitsijalla on suunnitelmia että Amaya naisi Khalkoksen nuoren prinssin, Samuelin, joka vielä leikkii nukeilla. Amaya ei enää pääse pois Khalkokselta, joten joutuu naimaan Samuelin, vaikka hän on rakastunut Miroslaviin. == Lähteet == Luokka:Suomalaiset fantasiaromaanit Luokka:Vuoden 2011 kirjat
Guillermo Ranzahuer González

Guillermo Ranzahuer González (12. maaliskuuta 1928 Huatusco – 5. elokuuta 2008) oli meksikolainen roomalaiskatolinen piispa. Hänet vihittiin papiksi 22. joulukuuta 1951 ja nimitettiin San Andrés Tuxtlan hiippakunnan johtoon 15. helmikuuta 1969. Piispaksi vihkiminen seurasi 22. maaliskuuta. Pääkonsekraattorina toimi Emilio Abascal y Salmerón, jota avustivat Manuel Pío López Estrada ja Arturo Antonio Szymanski Ramírez.Catholic-Hierarchy.org: Bishop Guillermo Ranzahuer González Ranzahuer González jäi eläkkeelle 12. kesäkuuta 2004. == Lähteet == Luokka:Meksikolaiset papit Luokka:Katoliset piispat Luokka:Vuonna 1928 syntyneet Luokka:Vuonna 2008 kuolleet
José Trinidad Zapata Ortiz

José Trinidad Zapata Ortiz (s. 24. toukokuuta 1959 Zacatecas) on meksikolainen roomalaiskatolinen piispa. Hänet vihittiin papiksi San Andrés Tuxtlan hiippakuntaan 9. toukokuuta 1990 ja nimitettiin johtoon 12. kesäkuuta 2004. Piispaksi vihkiminen seurasi 31. heinäkuuta. Pääkonsekraattorina toimi Guillermo Ranzahuer González, jota avustivat Giuseppe Bertello ja Sergio Obeso Rivera.Catholic-Hierarchy.org: Bishop José Trinidad Zapata Ortiz == Lähteet == Luokka:Meksikolaiset papit Luokka:Katoliset piispat Luokka:Vuonna 1959 syntyneet Luokka:Elävät henkilöt
Carl Anders Zitting

Carl Anders Zitting (1826–1892) oli suomalainen maataloustieteilijä ja Mustialan maanviljelysopiston johtaja 1862–1891. Hän oli opiston alkuvaiheen organisoija. Alan ensimmäisenä asiantuntijana hänellä oli merkittävä vaikutus aikakauden maatalouspolitiikkaan hallitukselle antamiensa ohjeiden kautta.Otavan Iso tietosanakirja, Otava 1967, osa 10, palsta 515 Zitting oli maatalousalan toimija ja opettaja. Hän valmistui yliopplaaksi 1846 ja filosofian kandidaatiksi 1852. Hän oli vuodesta 1854 Mustialan maanviljelysopiston opettaja, vuodesta 1862 opiston v.t. johtaja ja 1865–1891 vakinainen johtaja. Maanviljeilysasioihin perehtyäkseen Zitting teki opintomatkoja Skandinavian maihin ja Keski-Eurooppaan ja suoritti 1858 oppijakson Baijerin Hohenheimin maanviljelysopistossa. Hän oli 1886 Itä-Suomen maatalousopetusta suunnittelevan komitean puheenjohtaja sekä 1889 Suomen maatalouskoulukomiteassa.Zitting, Carl Anders. Tietosanakirja osa 11. Tietosanakirja-osakeyhtiö 1922 Zitting oli Mustialan opiston varsinainen järjestäjä ja sen opetuksen vakiinnuttaja, mutta välillisesti hänen pitkä kokemuksensa ja ulkomaanmatkoilla hankkimansa tiedot koituivat myös yleensäkin Suomen koko maanviljelyksen hyväksi. Aikana, jolloin vielä ei ollut maanviljelyshallitusta, Zitting vaikutti alansa ensimmäisenä asiantuntijana hallitukselle antamillaan ohjeilla voimakkaasti silloiseen maatalouspolitiikkaan. ==Lähteet== Luokka:Suomalaiset maataloustieteilijät Luokka:Vuonna 1872 syntyneet Luokka:Vuonna 1929 kuolleet
Henri Anspach

Henri Anspach (10. heinäkuuta 1882 – 29. maaliskuuta 1979) oli belgialainen miekkailija ja olympiavoittaja. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa kalvan joukkuekilpailussa. Samoissa kisoissa hän osallistui myös floretin yksilökilpailuun, kalvan yksilökilpailuun ja säilän joukkuekilpailuun.Henri Anspach Bio, Stats, and Results | Olympics at Sports-Reference.com Miekkailija Paul Anspach oli Henrin serkku. == Lähteet == Luokka:Belgialaiset miekkailijat Luokka:Belgialaiset olympiavoittajat Luokka:Vuonna 1882 syntyneet Luokka:Vuonna 1979 kuolleet
Victor Willems

Victor Willems (19. helmikuuta 1877 – 1918) oli belgialainen miekkailija ja olympiavoittaja. Hän sai vuoden 1908 kesäolympialaisissa Lontoossa pronssia kalvan joukkuekilpailussa. Tukholman kesäolympialaisissa 1912 Willems osallistui floretin sekä kalvan yksilökilpailuihin ja kalvalla myös joukkuekilpailuun, jossa hän oli mukana voittamassa kultaa.Victor Willems Bio, Stats, and Results | Olympics at Sports-Reference.com == Lähteet == Luokka:Belgialaiset miekkailijat Luokka:Belgialaiset olympiavoittajat Luokka:Belgialaiset ensimmäisessä maailmansodassa kaatuneet Luokka:Vuonna 1877 syntyneet Luokka:Vuonna 1918 kuolleet
Manga Café

Manga Café on Helsingin Kaisaniemessä sijaitseva mangakahvila. Kahvila avattiin huhtikuussa 2009. Kulttuuri- ja urheiluministeri Stefan Wallin on palkinnut kahvilayrittäjä Milla Sainion, koska hän "on tuonut japanilaisen kulttuurin lähelle suomalaisia sekä edesauttanut nuorisokulttuurin etenemistä ja kasvua"Wallin palkitsi 10 nuorta luovuudesta ja innovaatiosta, Opetus- ja kulttuuriministeriö 14.12.2010 . ==Lähteet== ==Aiheesta muualla== *Manga Cafén kotisivut Luokka:Anime- ja mangafanikunta Luokka:Suomalaiset kahvilat
Mannio

Mannio on suomenkielinen sukunimi. Mannio voi tarkoittaa: * Ari Mannio (s. 1987), suomalainen keihäänheittäjä * Niilo A. Mannio (1884–1968), suomalainen ministeri ja kansliapäällikkö Luokka:Sukunimet
Tuva Korsström

Tuva Ernestine Korsström (s. 27. helmikuuta 1946 Helsinki) on suomenruotsalainen kirjailija, kirjallisuusasiantuntija ja toimittaja. == Ura == Korsström valmistui filosofian maisteriksi Helsingin yliopistosta vuonna 1970 aineyhdistelmänään romaaninen ja englantilainen filologia sekä filosofia ja kasvatustiede. Hän on työskennellyt toimittajana radiossa ja televisiossa. vuosina 1986–2009 hän toimi kirjallisuustoimittajana ja -kriitikkona sekä kulttuuriosaston päällikkönä Hufvudstadsbladetissa. Korsström on laatinut monia kielenopetus­kursseja ja toiminut yhtenä kirjoittajana freinetpedagogiikkaa käsittelevässä teoksessa Kohti uutta koulua. Hän on toimittanut äitinsä Mirjam Tuomisen tekstejä ruotsiksi, suomeksi ja englanniksi, toiminut Books from Finland -lehden ja Nordisk Litteratur / Nordic Literature -vuosijulkaisun toimituskunnassa ja kirjoittanut artikkeleita ja kolumneja Dagens Nyheteriin ja Göteborgs-Posteniin. Korsström on saanut Pohjoismaiden ministerineuvoston journalisti­stipendin vuonna 1994, Nordbok-palkinnon vuonna 1995, Bonnierin journalisti­stipendin vuonna 1998, Ruotsin akatemian Suomi-palkinnon 2003,Kirjasampo: Ruotsin akatemian Suomi- palkinto Viitattu 4.7.2024. Svenska Litteratursällskapet i Finlandin palkinnon 2014, Tollanderin palkinnon, Samfundet De Nion erikoispalkinnon sekä Ruotsin akatemian palkinnon vuonna 2019. Samana vuonna hänelle myönnettiin Ranskan valtion kunniamerkki Chevalier dans l'ordre des Arts et des Lettres. Korsströmin vanhemmat ovat lehtori Torsten Korsström ja kirjailija Mirjam Tuominen. Wegelius, Maria Mi: En bok om samhället och tiden. Svenska Yle 4.10.2013. Viitattu 1.12.2013. Korsström kirjoitti heistä elämäkerran Älvan och jordanden. == Teoksia == * Kohti uutta koulua (Tapani Suomisen kanssa). WSOY 1983. * Berättelsernas återkomst: På spaning efter den europeiska romanen. Söderström 1994. * Tidsresor: Rapporter om förändringen. En bok om tidsandan efter ideologiernas fall, baserad på läsningar, resor och samtal. Symposion/Söderström 1997. * Takinkääntäjiä Taškentissa ja muita ajan ilmiöitä. Like 1998. * Kan kvinnor tänka? En undersökning av det kvinnliga tänkandets villkor. Symposion/Söderström 2002. * Osaako nainen ajatella? Esseitä ja haastatteluja. Like 2003. * Från Lexå till Glitterscenen. Schildts & Söderströms 2013. * Älvan och jordanden: En biografi om Mirjam Tuominen och Torsten Korsström. Schildts & Söderströms 2018. == Lähteet == ===Verkkosivut=== * * Tuva Korsström Schildts & Söderströms -kustantamon sivustolla. === Viitteet === == Aiheesta muualla == * Tuva Korsströmin elämän neljä k-kirjainta: kielet, kirjallisuus, Korppoo ja Kreikka. Kuusi kuvaa 21.9.2018. Yle Radio 1. Luokka:Suomalaiset tietokirjailijat Luokka:Suomalaiset toimittajat Luokka:Ruotsinkieliset kirjailijat Luokka:Vuonna 1946 syntyneet Luokka:Elävät henkilöt
Cecil Haig

Cecil Henry Haig (16. maaliskuuta 1862 Kensington – 3. maaliskuuta 1947 Monnington on Wye) oli brittiläinen miekkailija ja olympiamitalisti. Hän kilpaili vuoden 1908 kesäolympialaisissa Lontoossa. Siellä hän oli mukana saamassa hopeaa kalvan joukkuekilpailussa, ja lisäksi hän sijoittui sen yksilökilpailussa jaetulle viidennelle sijalle.Cecil Haig Bio, Stats, and Results | Olympics at Sports-Reference.com == Lähteet == Luokka:Brittiläiset miekkailijat Luokka:Brittiläiset olympiamitalistit Luokka:Vuonna 1862 syntyneet Luokka:Vuonna 1947 kuolleet
Lajos Werkner

Lajos Werkner (23. lokakuuta 1883 Budapest – 12. marraskuuta 1943 Budapest) oli unkarilainen miekkailija ja kaksinkertainen olympiavoittaja. Vuoden 1908 kesäolympialaisissa Lontoossa hän voitti säilän joukkuekilpailussa kultaa ja sijoittui lisäksi sen yksilökilpailussa kuudenneksi. Tukholman kesäolympialaisissa 1912 Werkner voitti jälleen säilän joukkuekilpailussa kultaa ja sijoittui sen yksilökilpailussa seitsemänneksi.Lajos Werkner Bio, Stats, and Results | Olympics at Sports-Reference.com Werkner otettiin vuonna 1999 International Jewish Sports Hall of Fameen.International Jewish Sports Hall of Fame: Elected members: Lajos Werkner == Lähteet == Luokka:Unkarilaiset miekkailijat Luokka:Unkarilaiset olympiavoittajat Luokka:Vuonna 1883 syntyneet Luokka:Vuonna 1943 kuolleet
Riccardo Nowak

Riccardo Nowak (16. tammikuuta 1885 Bergamo – 18. helmikuuta 1950 Bergamo) oli italialainen miekkailija ja olympiamitalisti. Hän kilpaili vuoden 1908 kesäolympialaisissa Lontoossa, jossa hän sai hopeaa säilän joukkuekilpailussa ja sijoittui neljänneksi kalvan joukkuekilpailussa. Samoissa kisoissa hän osallistui myös sekä kalvan että säilän yksilökilpailuun.Riccardo Nowak Bio, Stats, and Results | Olympics at Sports-Reference.com == Lähteet == Luokka:Italialaiset miekkailijat Luokka:Italialaiset olympiamitalistit Luokka:Vuonna 1885 syntyneet Luokka:Vuonna 1950 kuolleet
Hermann Bohne

Hermann BohneDatabaseOlympics.com: Hermann Bohne Olympic medals and stats (22. syyskuuta 1890 Tromssa – 5. tammikuuta 1949 Tromssa) oli norjalainen voimistelija ja olympiamitalisti. Hän kilpaili vuoden 1908 kesäolympialaisissa Lontoossa ja oli siellä mukana saamassa hopeaa moniottelun joukkuekilpailussa.Herman Bohne Bio, Stats, and Results | Olympics at Sports-Reference.com == Lähteet == Luokka:Norjalaiset voimistelijat Luokka:Norjalaiset olympiamitalistit Luokka:Vuonna 1890 syntyneet Luokka:Vuonna 1949 kuolleet
Harald Smedvik

Harald Gunvald Smedvik (Hansen-; 28. maaliskuuta 1888 Glemmen, Østfoldin lääni – 1956) oli norjalainen voimistelija ja olympiamitalisti. Hän kilpaili vuoden 1908 kesäolympialaisissa Lontoossa ja oli siellä mukana saamassa hopeaa moniottelun joukkuekilpailussa.Harald Smedvik Bio, Stats, and Results | Olympics at Sports-Reference.com == Lähteet == Luokka:Norjalaiset voimistelijat Luokka:Norjalaiset olympiamitalistit Luokka:Vuonna 1888 syntyneet Luokka:Vuonna 1956 kuolleet
Carl Hårleman (voimistelija)

Carl Hårleman (23. kesäkuuta 1886 Västerås – 20. elokuuta 1948 Halmstad) oli ruotsalainen voimistelija, yleisurheilija ja olympiavoittaja. Hän oli vuoden 1908 kesäolympialaisissa Lontoossa mukana voittamassa kultaa joukkuevoimistelussa.Carl Hårleman Bio, Stats, and Results | Olympics at Sports-Reference.com Hårleman kilpaili myös Tukholman vuoden 1912 kesäolympialaisissa ja osallistui siellä seiväshyppyyn. == Lähteet == Luokka:Ruotsalaiset voimistelijat Luokka:Ruotsalaiset olympiavoittajat Luokka:Ruotsalaiset seiväshyppääjät Luokka:Vuonna 1886 syntyneet Luokka:Vuonna 1948 kuolleet
Daniel Norling

Lars Daniel Norling (16. tammikuuta 1888 Tukholma – 28. elokuuta 1958 Malmö) oli ruotsalainen voimistelija, ratsastaja ja kolminkertainen olympiavoittaja. Hän voitti kultaa joukkuevoimistelussa vuoden 1908 kesäolympialaisissa Lontoossa ja ruotsalaissysteemin joukkuevoimistelussa kesäolympialaisissa 1912 Tukholmassa.Daniel Norling Bio, Stats, and Results | Olympics at Sports-Reference.com Antwerpenin vuoden 1920 kesäolympialaisissa Norling osallistui ratsastukseen ja voitti kolmannen olympiakultansa joukkue-esteratsastuksessa. Myös hänen veljensä Axel Norling oli olympiaurheilija. == Lähteet == Luokka:Ruotsalaiset voimistelijat Luokka:Ruotsalaiset ratsastajat Luokka:Ruotsalaiset olympiavoittajat Luokka:Vuonna 1888 syntyneet Luokka:Vuonna 1958 kuolleet
Axel Norling

Karl Axel Patrik Norling (16. huhtikuuta 1884 Tukholma – 7. toukokuuta 1964 Tukholma) oli ruotsalainen voimistelija, köydenvetäjä, uimahyppääjä ja olympiavoittaja. Ateenan välikisoissa 1906 hän sai pronssia köydenvedossa ja osallistui myös uimahyppyihin jääden 16. sijalle kerroshypyissä.Axel Norling Bio, Stats, and Results | Olympics at Sports-Reference.com Norling voitti kultaa joukkuevoimistelussa vuoden 1908 kesäolympialaisissa Lontoossa ja ruotsalaissysteemin joukkuekilpailussa Tukholman kesäolympialaisissa 1912. Myös Norlingin veli Daniel oli olympiaurheilija. == Lähteet == Luokka:Ruotsalaiset voimistelijat Luokka:Ruotsalaiset köydenvetäjät Luokka:Ruotsalaiset olympiavoittajat Luokka:Ruotsalaiset uimahyppääjät Luokka:Vuonna 1884 syntyneet Luokka:Vuonna 1964 kuolleet
Birger Sörvik

Knut Birger Sörvik (4. joulukuuta 1879 Göteborg – 23. toukokuuta 1978 Hovås) oli ruotsalainen voimistelija ja olympiavoittaja. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa joukkuevoimistelussa. Myös hänen veljensä Haakon ja Leif Sörvik olivat olympiaurheilijoita.Birger Sörvik Bio, Stats, and Results | Olympics at Sports-Reference.com == Lähteet == Luokka:Ruotsalaiset voimistelijat Luokka:Ruotsalaiset olympiavoittajat Luokka:Vuonna 1879 syntyneet Luokka:Vuonna 1978 kuolleet
Haakon Sörvik

Haakon Abraham Sörvik (31. lokakuuta 1886 Göteborg – 30. toukokuuta 1970 Göteborg) oli ruotsalainen voimistelija ja olympiavoittaja. Hän kilpaili vuoden 1908 kesäolympialaisissa ja kuului siellä moniottelun joukkuekilpailussa kultaa voittaneeseen joukkueeseen. Myös hänen veljensä Birger ja Leif Sörvik olivat olympiaurheilijoita.Haakon Sörvik Bio, Stats, and Results | Olympics at Sports-Reference.com == Lähteet == Luokka:Ruotsalaiset voimistelijat Luokka:Ruotsalaiset olympiavoittajat Luokka:Vuonna 1886 syntyneet Luokka:Vuonna 1970 kuolleet
Johannes Frömming

Johannes Wilhelm Arthur "Hans" Frömming (28. kesäkuuta 1910, Berliini – 8. marraskuuta 1996 Hampuri) oli saksalainen raviohjastaja ja -valmentaja. Hän pidetään kaikkien aikojen merkittävimpänä saksalaisena raviurheilijana. Frömming aloitti pitkän ohjastajanuransa vuonna 1926 ja ajoi viimeisen kilpailunsa vuonna 1988 76-vuotiaana. Yhteensä hän voitti urallaan 5 592 ravilähtöä. Frömming saavutti useita merkittäviä suurkilpailuvoittoja. Hän voitti muun muassa maailman huomattavimpiin kuuluvat ravikilpailut Prix d'Amériquen kolmasti ja Elitloppetin neljä kertaa. Saksan Derbyn Frömming voitti 11 kertaa ja Itävallan Derbyn neljästi. Johannes Frömming sai elämänsä aikana useita kunnianosoituksia. Toisen maailmansodan aikana hän palkkasi kolme juutalaista työntekijää tallilleen ja piilotteli heitä natseilta. Frömming sai toiminnastaan myöhemmin B'nai B'rith -järjestön huomionosoituksen New Yorkissa. Vuonna 1972 hänelle myönnettiin Bundesverdienstkreuz- kunniamerkki, joka on ainoa Saksan valtion jakama kunniamerkki. Saksan urheilun Hall of Fameen Frömming nimettiin heti sen perustamisen yhteydessä vuonna 2008. Hampurin Bahrenfeldin raviradalla järjestetään vuosittain hänen mukaansa nimetty Johannes Frömming Memorial -kilpailu. Berliinissä syntynyt Frömming asui Hampurissa 1950-luvulta lähtien ja kaupungissa on nykyään myös hänen mukaansa nimetty katu. Suomessa järjestettiin vuosina 1974–1989, aluksi Tampereen Hippoksella ja sen jälkeen Teivon raviradalla Johannes Frömming Rennen -niminen kansainvälinen ajajakilpailu.Tampereen ravitoiminnan vaiheita Viitattu 28.5.2013. == Suurkilpailuvoittoja == Ranska *Prix d'Amérique – Nike Hanover (1964), Ozo (1965), Delmonica Hanover (1974) *Prix de France – Elma (1966) Ruotsi *Elitloppet – Eidelstedter (1962), Elma (1965), Eileen Eden (1968, 1970) *Åby Stora Pris – Ejadon (1955) Italia *Gran Premio Lotteria – Eileen Eden (1968, 1969) Tanska *Copenhagen Cup – Eidelstedter (1962) Yhdysvallat *Challenge Cup – Nike Hanover (1964) == Lähteet == *Saksan urheilun Hall of Fame ===Viitteet=== Luokka:Raviohjastajat Luokka:Ravivalmentajat Luokka:Vuonna 1910 syntyneet Luokka:Vuonna 1996 kuolleet
Erkki Lampén

Erkki Tapani Lampén (s. 11. maaliskuuta 1959 Helsinki) on suomalainen sosiologi, kolumnisti, retkeilijä ja matkakirjailija. Kodin Kuvalehdessä pitämässään kolumnissa Lampén luonnehtii itseään ”tunteita ja niiden ilmaisemista pelkäämättömäksi sosiologiksi” ja ”taiteen sekatyöläiseksi”. Koulutukseltaan hän on valtiotieteiden maisteri. Lampén elätti nuorena itseään seitsemän vuotta teatterimuusikkona, kunnes päätti ryhtyä opiskelemaan teologiaa. Puolivälissä opintoja hän vaihtoi pääaineeksi sosiologian. Hän on ollut 1990-luvun alusta mukana Quo vadis -teatteriryhmässä muusikkona, säveltäjänä ja näyttelijänä. Vuodesta 2012 hän on harrastanut innokkaasti myös valokuvausta.Kemppinen, Jouni K.: Kuuhullun kuukuvaajan upeissa valokuvissa kuu ja Helsinki kohtaavat , Kuukausiliite, Helsingin Sanomat, toukokuu 2016. Viitattu 15.5.2016. 2000-luvulla Lampén teki 40–50 vuoden iässä viisi matkaa Suomen päästä päähän lihasvoimin: kävellen, pyöräillen, hiihtäen, meloen ja nojapyörällä polkien. Hanke sai alkunsa kesällä 2000, kun Lampén päätti kävellä Helsingistä Jäämerelle. Seuraava retki oli pyöräily Suomen ympäri valtakunnan rajoja pitkin, kolmas hiihtomatka Porvoosta Nuorgamiin 2004. Neljäs Lampénin retki oli melontamatka kajakilla Inarin Näätämöstä Suomenlahdelle kesällä 2006. Näistä kokemuksista syntyi vuonna 2009 julkaistu matkakirja Neljä retkeä läpi Suomen. Kirjan julkaisun jälkeen Lampén lähti vielä kiertämään Suomea nojapyörällä. ==Teoksia== *Neljä retkeä läpi Suomen. Tammi 2009. ISBN 978-951-31-4988-8. ==Katso myös== * Matti Rämö ==Lähteet== ==Aiheesta muualla== *Erkki Lampénin kotisivut *Erkki Lampénin Kodin Kuvalehdessä julkaistuja kolumneja Luokka:Suomalaiset matkakirjailijat Luokka:Suomalaiset kolumnistit Luokka:Elävät henkilöt Luokka:Vuonna 1959 syntyneet
Naiset, jotka minulle annoit

Naiset, jotka minulle annoit on Aarne Tarkaksen ohjaama elokuva vuodelta 1962. Se on teatterin maailmaan sijoittuva kolmiodraama, jonka käsikirjoitus on Tarkaksen oma. == Näyttelijät == == Arviot == Aikalaisarvioissa elokuva tyrmättiin lähes yksimielisesti. Likipitäen karikatyyriksi sitä luonnehti Paula Talaskivi. Näyttelijät saivat arvioissa kuitenkin kiitosta, ja yksi kriitikko jopa sanoi yhteenvetona: ”Filmi on tuore ja hyvä”.Lehdistöarvioita. Elonet.fi. Viitattu 28.5.2013. Eräässä myöhemmässä kritiikissä elokuvaa luonnehditaan epätasaiseksi ja ailahtelevaksi. Vaikka Elina Salo miellyttää arvion esittäjää, Salon repliikit ovat hänestä kömpelöitä.AL: Päivän elokuvia. Tv-maailma 21/2013, s. 17. Joku on nähnyt vilpillisten suhteiden kuvauksessa vilpittömyyttä ja toinen aiheen omakohtaisuuteen tai ainakin sen läheisyyteen viittaavaa kipeyttä. == Lähteet == == Aiheesta muualla == * Luokka:Aarne Tarkaksen ohjaamat elokuvat Luokka:Suomalaiset mustavalkoelokuvat Luokka:Vuoden 1962 suomalaiset elokuvat Luokka:Melodraamat
Timo Suokko

Timo Suokko (s. 22. toukokuuta 1960) on suomalainen markkinointiviestinnän asiantuntija, luennoitsija ja tietokirjailija. Koulutukseltaan hän on kauppatieteiden maisteri Turun kauppakorkeakoulusta. Suokko on työskennellyt muun muassa yrityksissä SEK & Grey Oy, Contra, Satama Interactive ja Publicis Helsinki Oy. Timo Suokko Publicis Helsingin johtoon, Taloussanomat 20.8.2007 Hän on toiminut Markkinointiviestinnän Toimistojen Liiton hallituksessa ja luennoinut muun muassa Markkinointi-instituutissa, Turun kauppakorkeakoulussa, Jyväskylän yliopistossa ja Hankenilla. ==Teoksia== * Markkinointiviestinnän lapsuuden loppu, Sanoma Pro 2003. ISBN 9789510283516. * Remix, Integroituun brändijohtamiseen. Management Institute of Finland MIF 2007. ISBN 9525123723. * Merkitys : yrityksen arvokkain voimavara. Yhdessä Pasi Saarisen kanssa. Marketing Finland ry 2020. ISBN 9789525262582. ==Lähteet== ==Aiheesta muualla== *Timo Suokko Speakersforum-sivustolla Luokka:Suomalaiset tietokirjailijat Luokka:Elävät henkilöt Luokka:Vuonna 1960 syntyneet
Jalkapallon Suomensarjan kausi 1960

Suomensarjan kausi 1960 oli Suomen jalkapallon toiseksi korkeimman sarjatason kausi. Suomensarja pelattiin kolmessa lohkossa, joissa oli 11–12 joukkuetta. Lohkovoittajat nousivat seuraavaksi kaudeksi mestaruussarjaan ja sijalle 10 tai huonommin sijoittuneet putosivat maakuntasarjaan. == Suomensarjan sarjataulukot == ===Itälohko=== ===Etelälohko=== ===Pohjoislohko=== == Lähteet == * ottelutulokset Luokka:Vuoden 1960 jalkapallo 1960
Äimä

Äimä voi viitata ainakin seuraaviin: * äimä eli äimäneula, iso särmikäs neula nahan ompeluun * Äimä, suomalainen rockyhtye * Äidit irti synnytysmasennuksesta Äimä ry on vuonna 1998 perustettu yhdistys, joka auttaa äitejä, joilla on raskausajan masennus, synnytyksen jälkeinen masennus tai harvinainen lapsivuodepsykoosi. ==Sukunimi== * Antti Äimä (1600-luku), kamariviskaali * Frans Äimä, ent. Emeléus (1875–1936), kielitieteilijä. ==Katso myös == *Aejmelaeus
Äimälä

Äimälä viittaa seuraaviin: *Äimälä, lehtoalue Pälkäneellä *Äimälä, kylä Pälkäneellä *Äimälä, kylä Kokemäellä *Äimälä, ratsutila Kokemäellä ==Katso myös== *Aejmelaeus, latinisaatio kylän nimestä Äimälä
Ämmä

Ämmä tarkoittaa paitsi halventavaa vanhemman naisen nimitystä myös seuraavia: * M, m, kirjain * Ämmän ruukki, Emäjoessa * Ämmän voimalaitos, vesivoimala Ämmäkoskessa Emäjoessa
Ämmän voimalaitos

Ämmän voimalaitos on Emäjoessa Ämmänsaaressa Suomussalmella sijaitseva Aarne Ervin suunnittelema vesivoimalaitos. Oulujoki Oy rakensi voimalaitoksen vuonna 1959 Ämmän ruukin paikalle. Sen putouskorkeus vaihtelee 10–13 metrin välillä, sillä se on samalla Kiantajärven säännöstelyvoimalaitos. Voimalassa on yksi Kaplan-turbiini. Teho oli valmistumisaikaan 14 500 kW.Otavan Iso tietosanakirja, Otava 1967, osa 10, palsta 561, nyt se on 16 MW. ==Lähteet== *Fortumin vesivoimalaitokset (Viitattu 10.7.2015) ===Viitteet=== ==Aiheesta muualla== * Luokka:Suomen vesivoimalat Luokka:Suomen padot Luokka:Suomussalmen rakennukset ja rakennelmat Luokka:Aarne Ervin suunnittelemat rakennukset Luokka:Hyrynsalmen reitin alaosan alue
Hanna Pukkila

thumb|Hanna Pukkila Turun kirjamessuilla 2012. Hanna Pukkila on suomalainen tietokirjailija ja kustannustoimittaja. Hän on julkaissut menneiden vuosikymmenien ruoasta ja arkielämästä kertovia tietokirjoja sekä kuulunut vuodesta 2008 useiden suurteosten toimituskuntiin. Pukkila on monipuolisena kirjoittajana ja kokeneena kuvatoimittajana nostanut esiin varsinkin kotirintaman merkitystä sekä naisten, lasten ja nuorten kokemuksia sotavuosilta. ==Teoksia== *Isomummin keittiö: Elsa Helmisen ruokavuosi 1896 (Kai Linnilän kanssa). Helsinki: Helmi 2005. ISBN 9515560462. *Jazztyttö keittää. Aino Helmisen ruokavuosi 1928 (Kai Linnilän kanssa). Helsinki: Helmi 2005. ISBN 951-556-055-1. *Sattumasoppaa. Helsinki: Tammi 2008. ISBN 9513144089. *Kotirintaman lapset. Helsinki: Tammi 2008. ISBN 9513140733. *Pitokokin keittiössä. Helsinki: Tammi 2009. ISBN 9789513149116. *Hyvä Suomi! 1952 (Kai Linnilän kanssa). Somero: Amanita 2012. ISBN 9525330486. *Isänmaata varten. Lottajärjestön tarina. Somero: Amanita 2015. === Artikkeleita mm. teoksissa === * Kotirintama kestää (2010) * Jääkärien perintö (2013) * Suojeluskuntien Suomi (2017) * Evakkotaival. Karjalan siirtoväen tarina (2019) * Tuli-iskuja. Suomen kenttätykistön tarina (2020) * Suomen naisten sota (2021) * Suomen koirat (2023) ==Lähteet== Luokka:Suomalaiset tietokirjailijat Luokka:Elävät henkilöt Luokka:Syntymävuosi puuttuu Luokka:Keittokirjailijat
Leif Sörvik

Leif Mathias Sörvik (28. elokuuta 1889 Trollhättan – 13. lokakuuta 1963 Västra Frölunda) oli ruotsalainen soutaja. Hän osallistui vuoden 1912 kesäolympialaisiin Tukholmassa ja kilpaili siellä kahdeksikossa, mutta hänen joukkueensa Göteborgs Roddklubb putosi ensimmäisellä kierroksella. Leifin veljet Birger ja Haakon Sörvik olivat voimistelijoita.Leif Sörvik Bio, Stats, and Results | Olympics at Sports-Reference.com == Lähteet == Luokka:Ruotsalaiset soutajat Luokka:Vuonna 1889 syntyneet Luokka:Vuonna 1963 kuolleet
Andreas Cervin

Andreas Cervin (31. lokakuuta 1888 Okome – 14. helmikuuta 1972 Göteborg) oli ruotsalainen voimistelija ja olympiavoittaja. Hän kilpaili vuoden 1908 kesäolympialaisissa Lontoossa ja kuului siellä moniottelussa kultaa voittaneeseen joukkueeseen.Andreas Cervin Bio, Stats, and Results | Olympics at Sports-Reference.com == Lähteet == Luokka:Ruotsalaiset voimistelijat Luokka:Ruotsalaiset olympiavoittajat Luokka:Vuonna 1888 syntyneet Luokka:Vuonna 1972 kuolleet
Öhman

Öhman tai Öhmann on muun muassa seuraavien henkilöiden sukunimi: * Abraham Öhman, myöhemmin Öhmann (1758–1814), suomalainen senaattori ja laamanni * Alexander Constantin Öhman (1816–1848), suomalainen kirjankustantaja * Arne Öhman (1884–1968), suomalainen kansanedustaja (RKP), lakimies, pankinjohtaja * August Mauritz Öhman (1819–1849), suomalainen kirjakauppias, lehdenkustantaja ja opettaja * Carl Öhman (1930–2022), suomalainen teatterinjohtaja * Daniela Öhman (s. 1997), suomalainen lentopalloilija * Elias Öhman (1845–1908), Helsingin kunnallispormestari, valtiopäivämies * Elisabeth Öhman (s. 1953), ruotsalais-suomalainen näyttelijä * Emil Öhmann (1894–1984), suomalainen kielentutkija ja professori * Emil Öhmann (1860–1932), Suomen Lennätinlaitoksen pääjohtaja 1918–1926 ja valtioneuvos * Ferdinand Öhman (1831–1907), suomalainen arkkitehti * Folke Öhman (s. 1953), Paraisten entinen kaupunginjohtaja * Georg Öhman (1891–1957), suomalainen jääkärieläinlääkintäeversti ja eläinlääkäri * Gunnar Öhman (s. 1896), suomalainen jalkapalloilija * Hannes Öhman (s. 1976), suomalainen salibandypelaaja * Jarl Öhman (”Lali”) (1891–1936), suomalainen jalkapalloilija * Johan Öhman, myöh. Mohammed al-Swid (s. 1785), suomalaissyntyinen merimies ja Tripolin barbareskisulttaanin neuvonantaja * Johan Edvard Öhman (1809–1856), suomalainen opettaja ja toimittaja * Kaarlo Gustav Öhman, suomalainen maakauppias, Pakkaus-Öhman -yhtiön perustaja * Lauri Öhman (1902–1969), Suomen Puolustusvoimien eversti ja yleisesikuntaupseeri * Runar C. Öhman (1884–1966), lääkäri, professori ja toimittaja * Sam Öhman (s. 1976), suomalainen kilpapurjehtija ja purjeentekijä * Stefan Öhman (s. 1976), ruotsinsuomalainen jääkiekkoilija * Tobias Öhman (s. 1989), suomalainen pikajuoksija. == Katso myös == * Oy K. G. Öhman Ab, Pakkaus-Öhman, Kaarlo Gustav Öhmanin perustama pakkausalan maahantuonti- ja markkinointiyritys
Ipanapa räp

Ipanapa räp on 2. elokuuta 2013 julkaistu lasten musiikkikokoelmalevy. Edellisistä Ipanapa-levyistä poiketen tällä kokoelmalla on pelkkiä rap- kappaleita. Levyllä esiintyvät Heikki Kuula, Redrama, Kuningas Pähkinä, Setä Tamu, Elokuu ja Tommy Lindgren, Sini Sabotage ja JVG, PMMP, Mikael Gabriel, Timo Pieni Huijaus, Stig ja Teflon Brothers ja Asa. == Kappaleet == # # # # # # # # # # # # == Lähteet == Luokka:Suomalaiset lastenalbumit Luokka:Vuoden 2013 albumit
Alexander Constantin Öhman

Alexander Constantin Öhman (3. maaliskuuta 1816 Helsinki – 1. maaliskuuta 1848 Wien) oli suomalainen kirjankustantaja ja kirjakauppias. Öhmanin vanhemmat olivat kultaseppä Johan Öhman ja Katarina Skogster. Hänen veljiään olivat kirjakauppias August Mauritz Öhman ja toimittaja Johan Edvard Öhman. Öhman tuli jo 13-vuotiaana harjoittelijaksi Waseniuksen kirjakauppaan Helsinkiin. Porvooseen hän perusti vuonna 1839 kirjakaupan ja kustansi muun muassa kuvateoksen Finland framstäldt i teckningar (1845–1853), J. L. Runebergin teokset Hanna ja Kuningas Fjalar sekä suomennoksia ja suomenkielisiä kansankirjasia.Otavan Iso tietosanakirja, Otava 1967, osa 10, palsta 611 Öhman oli suomenkielisen kirjallisuuden kustantajana aikaansa edellä eikä toiminta ollut yksityiselle yritykselle kovin kannattavaa. Sekä kustantaja-Öhman että hänen kirjakauppiaana toiminut veljensä kuolivat 1840-luvun lopulla eikä alalle pitkään aikaan tullut uutta yrittäjää. ==Lähteet== Luokka:Suomalaiset kirjankustantajat Luokka:Suomalaiset kirjakauppiaat Luokka:Vuonna 1816 syntyneet Luokka:Vuonna 1848 kuolleet
Sigismund Freyer

Sigismund Freyer (22. tammikuuta 1881 Nysa, Puola – 14. helmikuuta 1944 Wiesbaden, Saksa) oli saksalainen ratsastaja ja olympiamitalisti. Hän kilpaili vuoden 1912 kesäolympialaisissa Tukholmassa, jossa hän sai pronssia joukkue-esteratsastuksessa ja sijoittui esteratsastuksessa lisäksi yksilönä viidenneksi.Sigismund Freyer Bio, Stats, and Results | Olympics at Sports-Reference.com == Lähteet == Luokka:Saksalaiset esteratsastajat Luokka:Saksalaiset olympiamitalistit Luokka:Vuonna 1881 syntyneet Luokka:Vuonna 1944 kuolleet
August Mauritz Öhman

August Mauritz Öhman (12. heinäkuuta 1819 Helsinki – 22. tammikuuta 1849 Pietari) oli suomalainen kirjakauppias, lehdenkustantaja ja opettaja. Öhmanin vanhemmat olivat helsinkiläinen kultaseppämestari Johan Öhman (k. 1820) ja Katarina Schogster. Hän kävi Helsingin triviaalikoulua ja pääsi ylioppilaaksi yksityistodistuksella 1838. Öhman meni 1842 asepalvelukseen ja yleni aliupseeriksi. Hän opiskeli vuosina 1845–1847 stipendin turvin venäjän kieltä Moskovassa. Öhman oli Porvoon yläalkeiskoulun kieltenopettajana vuodesta 1844 ja Porvoon lukion venäjänopettajana vuodesta 1847. Hän perusti yhdessä Paavo Tikkasen kanssa vuonna 1848 haaraosaston Helsinkiin veljensä Alexander Constantin Öhmanin Porvooseen perustamalle kirjakaupalle. Hän kustansi Suometar-lehteä ja käänsi venäjäksi Kalevalan runoja, jotka ilmestyivät 1847. Hänen toinen veljensä oli toimittaja Johan Edvard Öhman.Otavan Iso tietosanakirja, Otava 1967, osa 10, palsta 611 Öhman oli naimisissa vuodesta 1848 Sigrid Virginia Hoffrénin kanssa. Hän kuoli tammikuussa 1849 koleraan ollessaan matkalla Pietarissa. Luettu 18.7.2015. ==Lähteet== Luokka:Suomalaiset lehdenkustantajat Luokka:Suomalaiset kielenkääntäjät Luokka:Suomalaiset kirjakauppiaat Luokka:Vuonna 1819 syntyneet Luokka:Vuonna 1849 kuolleet
Joan Brossa

Joan Brossa i Cuervo (19. tammikuuta 1919 Barcelona – 30. joulukuuta 1998) oli katalaaniksi kirjoittanut espanjalainen runoilija, näytelmäkirjailija, taiteilija ja graafinen suunnittelija. Häntä pidetään 1900-luvun jälkipuoliskon merkittävämpänä katalonialaisena avantgarde-runoilijana. Brossa kirjoitti noin 50 kirjaa ja 350 teosta teatteriin. Hän sai maailmanlaajuista mainetta visuaalisesta runoudesta. == Aiheesta muualla == * Joan Brossan biografia * Joan Brossa -säätiö Barcelonassa * Joan Brossan kirjallisuusluettelo Luokka:Espanjalaiset kirjailijat Luokka:Katalonialaiset henkilöt Luokka:Vuonna 1919 syntyneet Luokka:Vuonna 1998 kuolleet
Nils Adlercreutz

Nils August Domingo Adlercreutz (8. heinäkuuta 1866 Brunneby – 27. syyskuuta 1955 Tukholma) oli ruotsalainen ratsastaja ja olympiavoittaja. Hän kilpaili vuoden 1912 kesäolympialaisissa Tukholmassa, jossa hän voitti kultaa joukkuekenttäratsastuksessa ja lisäksi sijoittui neljänneksi kenttäratsastuksen yksilökilpailussa. Samoissa kisoissa Adlercreutz jäi jaetulle kuudennelle sijalle esteratsastuksen yksilökilpailussa.Nils Adlercreutz Bio, Stats, and Results | Olympics at Sports-Reference.com Myös Nilsin poika Gregor Adlercreutz oli ratsastaja. == Lähteet == Luokka:Ruotsalaiset ratsastajat Luokka:Ruotsalaiset olympiavoittajat Luokka:Vuonna 1866 syntyneet Luokka:Vuonna 1955 kuolleet
Gregor Adlercreutz

Gregor Nils Henric Adlercreutz (16. elokuuta 1898 Tukholma – 3. kesäkuuta 1944 Strömsholm) oli ruotsalainen kouluratsastaja ja olympiamitalisti. Adlercreutz saavutti joukkuekilpailun olympiapronssia Berliinissä 1936 ja sijoittui yksilökilpailussa neljänneksi. Gregorin isä Nils Adlercreutz oli myös ratsastaja, olympiavoittaja Tukholmasta 1912.OlympediaRuotsin olympiakomitea == Lähteet == * * Profiili Ruotsin olympiakomitea === Viitteet === == Aiheesta muualla == * Luokka:Ruotsalaiset kouluratsastajat Luokka:Ruotsalaiset olympiamitalistit Luokka:Vuonna 1898 syntyneet Luokka:Vuonna 1944 kuolleet
Johan Edvard Öhman

Johan Edvard Öhman (13. lokakuuta 1809 Helsinki – 27. elokuuta 1856 TukholmaOtavan Iso tietosanakirja, Otava 1967, osa 10, palsta 611) oli suomalainen opettaja, pappi ja toimittaja. Öhmanin vanhemmat olivat helsinkiläinen kultaseppämestari Johan Öhman (k. 1820) ja Katarina Schogster. Hän kävi Helsingin triviaalikoulua ja Porvoon lukiota, pääsi ylioppilaaksi 1828 ja valmistui Helsingin yliopistosta filosofian kandidaatiksi 1834 ja maisteriksi 1836. Öhman vihittiin papiksi Porvoon hiippakunnassa vuonna 1839. Öhman oli Helsingin yliopiston kirjaston ylimääräisenä amanuenssina 1835–1836 sekä Porvoon lukiossa apulaisena 1836, vt. historian lehtorina 1836–1839 ja vakinaisena lehtorina vuodesta 1838 alkaen jääden virkavapaalle 1851. Hän oli myös perustamansa Porvoon yksityisen esilukion opettajana ja esimiehenä 1837–1842. Öhman sai rovastin arvon 1849. Öhman perusti vuonna 1842 Porvoon säästöpankin ja toimitti 1838–1845 Borgå Tidningiä. Hän julkaisi muun muassa teoksen Historik öfver staden Borgå (1846). Öhman omisti maatilan Porvoon pitäjän Domargårdissa. Öhman oli naimisissa vuodesta 1837 Albertina Maria von Fieandtin kanssa. Hänen poikansa oli valtiopäivämies Elias Öhman ja hänen veljiään olivat kirjankustantaja Alexander Constantin Öhman ja kirjakauppias, lehdenkustantaja August Mauritz Öhman. Luettu 18.7.2015. Öhman oli J.L. Runebergin opettajatoveri ja perhetuttava. Öhmanin suvun perimätiedon mukaan Runeberg aloitti pääteoksensa, Vänrikki Stoolin tarinoiden kirjoittamisen Öhmanin veljesten kannustuksesta. Yksi runokokoelman ensimmäisistä runoista kertoo Öhmanin vaimon sedästä, sotasankari Otto von Fieandtista. ==Lähteet== Luokka:Suomen evankelis-luterilaisen kirkon papit Luokka:Suomalaiset opettajat Luokka:Suomalaiset toimittajat Luokka:Vuonna 1809 syntyneet Luokka:Vuonna 1856 kuolleet
Axel Nordlander

Axel Nordlander (21. syyskuuta 1879 Hagge – 30. huhtikuuta 1962 Helsingborg) oli ruotsalainen ratsastaja ja kaksinkertainen olympiavoittaja. Hän kilpaili vuoden 1912 kesäolympialaisissa Tukholmassa ja voitti siellä kultaa sekä kenttäratsastuksen yksilö- että joukkuekilpailussa.Axel Nordlander Bio, Stats, and Results | Olympics at Sports-Reference.com == Lähteet == Luokka:Ruotsalaiset ratsastajat Luokka:Ruotsalaiset olympiavoittajat Luokka:Vuonna 1879 syntyneet Luokka:Vuonna 1962 kuolleet
Elias Öhman

Elias Öhman (28. heinäkuuta 1845 Porvoo – 15. maaliskuuta 1908 Helsinki)Ylioppilasmatrikkeli 1853–1899 (Viitattu 17.11.2020) oli suomalainen kunnallispormestari ja kymmenkertainen valtiopäivämies. Öhmanin vanhemmat olivat lehtori, rovasti Johan Edvard Öhman ja Albertina Maria von Fieandt ja puoliso vuodesta 1883 Anna von Fieandt (k. 1937). Hän tuli ylioppilaaksi 1862 ja valmistui filosofian kandidaatiksi 1868 ja molempien oikeuksien kandidaatiksi 1875. Varatuomarin arvon Öhman sai 1877. Hän oli oikeusneuvosmies Helsingissä 1879–1887 ja Helsingin kunnallispormestari 1887–1908, joskin erotettuna virastaan 1903–1906, koska ei suostunut toimeenpanemaan Bobrikovin diktatuurin käskyjä. Helsingin rahatoimikamarin puheenjohtaja Öhman oli 1881–1887 ja hänellä oli myös useita muita kunnallisia luottamustehtäviä. Öhman sai valtioneuvoksen arvonimen 1907. Hän oli porvarissäädyssä Pietarsaaren edustaja 1885 ja Helsingin edustaja 1882, 1888, 1891, 1894, 1897, 1899, 1900, 1904–1905 ja 1905–1906.Kuka kukin oli Viitattu 17.11.2020.Otavan Iso tietosanakirja, Otava 1967, osa 10, palsta 611. Öhman harrasti nuoruudesta asti vapaapalokuntatoimintaa ja hän oli Helsingin VPK:n monivuotinen puheenjohtaja. Pormestarinrinne Helsingin Katajanokalla on nimetty hänen mukaansa. ==Lähteet== Luokka: Suomalaiset juristit Luokka:Helsingin pormestarit ja kaupunginjohtajat Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1845 syntyneet Luokka:Vuonna 1908 kuolleet
Ernst Casparsson

Ernst Gustaf Casparsson (15. marraskuuta 1886 Krokek – 7. syyskuuta 1973 Kolmården) oli ruotsalainen ratsastaja ja olympiavoittaja. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa joukkuekenttäratsastuksessa. Hän jäi kenttäratsastuksen yksilökilpailussa jaetulle viidennelle ja esteratsastuksen yksilökilpailussa jaetulle kuudennelle sijalle.Ernst Casparsson Bio, Stats, and Results | Olympics at Sports-Reference.com == Lähteet == Luokka:Ruotsalaiset ratsastajat Luokka:Ruotsalaiset olympiavoittajat Luokka:Vuonna 1886 syntyneet Luokka:Vuonna 1973 kuolleet
Koska nyt on lauantai-ilta

Koska nyt on lauantai-ilta (; myös Three Week-Ends tai 3 Weekends) on Clarence G. Badgerin ohjaama yhdysvaltalainen mykkä draamakomediaelokuva vuodelta 1928. Elokuvan pääosissa ovat Clara Bow ja Neil Hamilton. Koska nyt on lauantai-ilta kertoo newyorkilaisesta yökerholaulajasta ja -tanssijasta, joka yrittää saada haaviinsa hänen uskomansa miljonäärin, joka on todellisuudessa vain vakuutusyhtiön edustaja. Koska nyt on lauantai-ilta perustuu Elinor Glynin tarinaan, jonka pohjalta John Farrow sovitti käsikirjoituksen. Käsikirjoittajina toimivat Percy Heath, Louise Long ja Sam Mintz. Paramount Famous Lasky Corporation tuotti ja jakeli elokuvan. Koska nyt on lauantai-ilta kuvattiin Paramount Studiosilla Los Angelesin Hollywoodissa. Elokuvan kuvaukset olivat alkaneet 19. syyskuuta vuonna 1928 ja päättyneet 11. lokakuuta. Koska nyt on lauantai-ilta sai ensi-iltansa Yhdysvalloissa 8. joulukuuta vuonna 1928 ja Suomessa 16. syyskuuta vuonna 1929. Koska nyt on lauantai-ilta on listattu kadonneeksi elokuvaksi, vaikka elokuvasta on vielä kelan osia tallella. Elokuvan osia säilytetään UCLA Film and Television Archive -arkistossa. Koska nyt on lauantai-ilta jäi Clara Bow’n viimeiseksi mykkäelokuvaksi. ==Näyttelijät== ==Lähteet== ==Aiheesta muualla== * * * * Koska nyt on lauantai-ilta SilentEran sivustolla Luokka:Vuoden 1928 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:Yhdysvaltalaiset mykkäelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset kadonneet elokuvat